ඇතු පසු පස්සේම යන්නට විය. ඇතු බුදින පලවැල පමණක් ආහාරය කොට ගන්නේය. ඇතු දිය බොන දිය විල පමණක් දිය පවසට ගත්තේය. ඇතු ස්නානය කරන දිය විලෙහි දිය කඩහි පමණක් ස්නානයට ‍තෝරාගනී. ඇතු වගේම ආලෝක ඇතුහාම දිවිගෙවමින් වන්නි වනාන්තරයේ සිවු වසරක්ම ගෙවී ගියේය. ඇතෙකුට පෙම්බැඳ ඇතෙකු සමඟ ජීවත් වන්නේ සාරුමාරු ලේකම් මුදියන්සේ ආලෝක කුමාරසිංහ යැයි කිසිවෙක් නොදන්නේය. කල්යත්ම පස්වැනි බුවනෙකබාහුගේ හදවතද රෝගී වූයේ ආලෝකට කළ පළිගැනීම පිළිබඳ වරද පැටවෙමිනි. ඔහු වනසන්නට රාජපුරුෂයන් යෙදූ රජුම ඔහුව සොයාගෙන එන්නට රාජ පුරුෂයන් යොදවන්නේ මේ අතරය. රාජ්‍ය බැඳීම්වලට වඩා ආත්ම බැඳීම ගැඹුරුය. එවන් ගැඹුරු බැඳීම වෛරයෙන් කෙළවර විය හැකිය. මරණයෙන් ලියවෙන්නටද හැකිය. එමෙන්ම සෙනහසින් යළි දළුලා වැඩි ඉමක් කොනක් නැති තරම් පැතිර යන්නට පුළුවන. ළතැවිල්ල පසුතැවිල්ල උග්‍ර වූයේය. රජුගේ පාලනය වියවුල් ගහණය. ඒත් රජුට තම හෘද කම්පනය කියන්නට කිසිවෙක් නැත. එක් දිනෙක රජුට සැලවූයේ ආලෝක කුමාරසිංහ ගම ගිනිබත් කරන දා ඔහු වෙල් ගොයමේ සැඟවී සිට පිළිස්සී මියගොස් ඇති බවය. මේ පුවත පස්වැනි බුවනෙකබාහු නිරිඳු ආත්මීයව ඔත්පල කළේය. ලක් රජ සිරිත හෙබවූ රජුන් මේ තරම් ආත්ම වියෝගධාරීන්ව සිටි වග අමතක කර දමා ඉතිහාස දේශපාලන ලේඛන වීමෙන් දේශපාලනයම මානව වියෝගයක් වී ඇත. පස්වැනි බුවනෙකබාහු රජතුමාගේ ජීවිතය මෙසේ ආත්ම වියෝගයෙන් බැඳී ගෙවී යන විට වන්නි වනාන්තරයේ අපූරු සිදුවීමක් සිදුවේ.
ඇතු වගේම ආලෝක ඇතුහාම සිව්වසරක්ම දිවිගෙව්වේ කුමන වනාන්තරයකද?
වන්නි වනාන්තරයේ